Et dejligt sted, med masser af legemuligheder for børnene. Fine Luv & Lee lejligheder. ALT rengøring står man selv for, og man skal selv forsyne sig med skraldeposer, toiletpapir, smide skrald ud osv. i lejlighederne. Legelandet er stort og godt, med gode muligheder for mad og drikke, og mange timers sjov for børnene. Spillearkaden er meget billig, så man får meget for pengene, men bowlingen er meget gammel og slidt, og bowlingkuglerne sætter sig fast bag keglerne.Vandlandet er stort, og der er noget for absolut alle aldre! Det tager en mindre vandring at komme til omklædningen, og man skal stille sine sko sammen alle de andre gæster, i ét stort uoverskueligt sko-rod inden man går ind til omklædningen. Praktisk at man bruger sit armbånd til at betale i cafeteriet, så man ikke skal have penge eller kort med ind i vandlandet. Masser af steder at lægge sine håndklæder.Den italienske restaurant i arkaden, havde de sødeste tjenere. Gode priser, og selvom der var fyldt med gæster, var personalet stadig effektive, og søde!Hvorfor alle de positive ord, og så kun én stjerne... Vi havde en meget dårlig oplevelse, og blev udstillet af personalet på junglerestauranten. Vores søn på 6 år blev pludseligt sløj kort efter at vi havde fået vores mad serveret. Desværre kastede han op midt foran dyre-bandet på gulvet. Min mand skyndte sig op for at betale, imens jeg sad med vores søn, og fik ham og jeg i vinterovertøjet hurtigst muligt. Da det kunne ske, sagde jeg til min mand at vi ventede udenfor I stormvejr og regn. Min mand kom ikke ud.... Vi gik ned til vores lejlighed, og så kom han endeligt. Han måtte ikke forlade restauranten, for han skulle lige gøre rent først..... Han blev udstyret med en moppe, og gik i gang med at vaske gulvet, foran de andre stakkels gæster som desværre havde overværet vores søns opkast midt i deres mad. Vi er fuldt ud klar over at det ikke er særlig rart at gøre rent efter opkast, men! Det er ikke just en billig restaurant, men uanset hvad så er det en ting at ydmyge sine gæster med at bede dem om at gøre rent efter et ærgerligt uheld fra et lille barn på en BØRNERESTAURANT, men et andet er svaret fra hotellets ledelse.Min mand sendte en klage flere timer efter hændelsen. Tre dage senere kom svaret. Min mand havde undladt at informere tjeneren om situationen, løgn! Min mand sagde det til hende, og kan hun ikke engelsk, er det sprogbarrieren der er i vejen, ikke sandheden! Hende som bad min mand gøre rent, var arrogant og sur, ikke særlig medfølende! Hotellet mener endvidere at alle vegne på hotellets grund har forældrene pligt til at selv gøre rent efter deres børn uanset hvad! men de skal nok hjælpe med rengørings-remedierne..... En ting er det ligegyldige svar fra hotellets ledelse, men at de lyver er uacceptabelt! Vi informerede tjeneren!, men ikke nok med det, svaret inkluderede også en melding om at de havde talt med de andre gæster i restauranten ???? og de har bekræftet at vi ikke oplyste at vores søn havde kastet op?? Har tjenererne gået rundt og udspurgt de andre gæster om uheldet? Er tjenerne gået ind i en tidskapsel, rejst tilbage i tiden,  og talt med de andre gæster, for vi klagede sent om aftenen? Går personalet rundt, og taler om bræk med de spisende gæster i restauranten? Vi ville bare have en undskyldning, for det var ret nedladende at blive bedt om at gøre rent foran de øvrige gæster. Hvad hvis man er på ferie som enlig mor? Skal man så parkere sit barn imens man gør rent? Er de fuldstændig ude for pædagogisk rækkevidde? Vi var der for 3. år i træk, det var blevet en familietradition, men vi kommer der ikke igen! Vi ved ikke hvad vi kan forvente, hvis der skulle opstå noget uforudset igen. Tænk hvis en kom til skade og blødte? Hvad kan de finde på hvis noget går galt, noget mere alvorligt....? Det værste er fortsat at de lyver, det gør kun ondt værre. En undskyldning havde gjort så meget, men de lyver og det er uacceptabelt!